Nedersaksen

Nedersaksen (Dútsk: Niedersachsen), ek wol Leechsaksen, is in Dútske dielsteat, yn it noardwesten fan Dútslân. Nedersaksen hat likernôch 8 miljoen ynwenners, en hat in oerflak fan 47.600 km². De Eastfryske eilannen hearre ek by Nedersaksen. Geografy Nedersaksen grinzet oan de Noardsee, de dielsteaten Sleeswyk-Holstein, Hamburch, Meklenburch-Foarpommeren, Brandenburch, Saksen-Anhalt, Tueringen, Hessen en Noardryn-Westfalen en oan Nederlân. Skiednis It lân is neamd nei de eardere bewenners, de Saksen. Dy ha tegearre mei de Sjauken it lân bewenne oant de 1e iuw nei Kristus. Fan de earste iuw ôf ha de Saksen harren wengebiet oer it hjoeddeistige Nedersaksen útwreide en fier dêr bûten. Nedersaksen is stifte nei de Twadde Wrâldkriich, yn 1946, nei't it in part fan 'e Britske besettingssône waard. It waard gearstald út Hannover, sûnt de oarloch wer in aparte Dútske steat, en de frijsteaten Aldenburch, Breunswyk en Schaumburg-Lippe. Yn 1949 trêde it nije Nedersaksen as dielsteat ta de Bûnsrepublyk Dútslân ta. Nei in referindum waard yn 1993 it histoarysk ta Hannover rekkene Amt Neuhaus en in part fan de gemeente Garlitz fan Meklenburch-Foarpommeren ôfskieden en by Nedersaksen foege. Fan 1978 ôf wie de dielsteat yndield yn fjouwer administrative regio's, Regierungsbezirke: Braunschweig Hannover Lüneburg Weser-Ems Yn 2004 binne dy Regierungsbezirke lykwols wer ôfskaft. Taal Yn de dielsteat Nedersaksen binne it Sealterfrysk en it Dútsk de erkende talen. As wichtichste dialekten wurde yn Nedersaksen dialekten fan it Platdútsk praat, benammen it Eastfrysk Plat. Yndieling De haadstêd is Hannover. De steat is, dy haadstêdregio meiteld, opdield yn 38 distrikten en 8 stêden: Distrikten: Stêden: Aldenburch Breunswyk Delmenhorst Emden Osnabrück Salzgitter Wilhelmshaven Wolfsburg Oare wichtige plakken binne Göttingen, Hildesheim en Goslar. Minister-presidinten 1946-1955: Hinrich Wilhelm Kopf (SPD) 1955-1959: Heinrich Hellwege 1959-1961: Hinrich Wilhelm Kopf (SPD) 1961-1970: Georg Diederrichs (SPD) 1970-1976: Alfred Kubel (SPD) 1976-1990: Ernst Albrecht (CDU) 1990-1998: Gerhard Schröder (SPD) 1998-1999: Gerhard Glogowski (SPD) 1999-2003: Sigmar Gabriel (SPD) 2003-2010: Christian Wulff (CDU) 2010-2013: David McAllister (CDU) 2013-2025: Stefan Weil (SPD) 2025-no: Olaf Lies (SPD) It wapen It wapen fan Nedersaksen is in wyt hynder mei in reade eftergrûn. Dit Sachsenross is in âld symboal fan 'e Saksen. De earste bekende ferzje is fan 1361, doe't de Welfen it brûkten as symboal fan harren bân mei Saksen, mar dêrút kin ôflaat wurde dat it as symboal foar de Saksen noch âlder west hawwe moat. It wie eartiids mear in regionaal symboal en wie oars foar de adel net wichtich. Sa waard it mear beskôge as in symboal foar it lân en syn minsken, ynstee fan in symboal foar de hearskjende famylje, de Welfen, dy't sels ornaris liuwen op harren wapens hienen. Sa kaam it wapen mei it Sachsenross ta in regionaal identiteitssymboal, dat hjoed de dei noch hieltyd populêr is ûnder de ynwenners fan Nedersaksen. Keppelings om utens Webstee fan Nedersaksen Dútsk Ynternasjonale webstee fan Nedersaksen Ingelsk